text: अजमेर व अलवर की लोकसभा सीटों और मांडलगढ़ की विधानसभा सीट के लिए हुए उपचुनाव में कांग्रेस के बाजी मार लेने पर राजनीतिक गलियारे में वसुंधरा राजे से केंद्रीय नेतृत्व के नाराज होने और उनके स्थान पर मुख्यमंत्री पद के लिए ओमप्रकाश माथुर, राज्यवर्धन सिंह राठौड़, अर्जुन मेघवाल, सुनील बंसल, गुलाबचंद कटारिया और अरुण चतुर्वेदी जैसे नामों के सामने आने की चर्चा होने लगी। इन सभी चर्चाओं पर केंद्रीय नेतृत्व ने विराम लगा दिया और वसुंधरा राजे पर भरोसा जमाए रखा।